โบรกฯชู 5 ปัจจัยหนุนซื้อหุ้น KTCเทคนิคลุ้นขึ้นวัด High เดิม 111 บ.
โบรกฯชู 5 ปัจจัยหนุนซื้อหุ้น KTC เทคนิคมีโอกาสปรับสูงขึ้นทดสอบจุดสูงสุดเดิมที่ 111 บาท
2 ก.ย. 2558

บล.ธนชาต ระบุในบทวิเคราะห์ (2 ก.ย.) ว่า ยังเน้นให้ “ซื้อ” หุ้นบริษัท บัตรกรุงไทย จำกัด (มหาชน) หรือ KTC ต่อเนื่อง ด้วยปัจจัยสนับสนุนจาก 1) การเติบโตของบริษัทยังไม่สิ้นสุด หลังการปรับโครงสร้างต้นทุนให้มีประสิทธิภาพมากขึ้นในช่วงที่ผ่านมา ต่อไปนี้ KTC จะเพิ่มประสิทธิภาพในการหารายได้เพิ่มขึ้น หนุนกำไรเติบโตเฉลี่ย 18% ต่อปีในช่วง 2015-17 2) มาตรการกระตุ้นกำลังซื้อของรัฐบาล เป็นการกระตุ้นการบริโภค โดยตรง
3) ฐานะทางการเงินแข็งแกร่ง ด้วย Loan Loss Coverage ที่สูงถึง 393% ณ สิ้นไตรมาส 2/15 สูงกว่าธนาคารพาณิชย์ที่ LLC ระดับ 100-200% มาก 4) Valuation ถูกด้วย PE 9x และ Dividend Yield 4.3% ในปี 2016 และ 5) ในทางเทคนิคมีโอกาสปรับสูงขึ้นทดสอบ High เดิมที่ 111 บาท และในกรณี Aggressive ไปได้ถึง 130-140 บาท ในระยะสัปดาห์